LIETUVOS RESPUBLIKOS Ekonomikos ir inovacijų MINISTRAS

įSAKYMAS

DĖL UAB „INSPEKTA“ PASKYRIMO ATLIKTI Slėginės įrangos techniniame reglamente nustatytas ATITIKTIES VERTINIMO PROCEDŪRas

2022 m. lapkričio 11 d. Nr. 4-1113

Vilnius

Įgyvendindama Atitikties vertinimo įstaigų paskyrimo atlikti techniniuose reglamentuose nustatytas atitikties vertinimo procedūras ir notifikavimo bei notifikuotųjų įstaigų veiklos priežiūros taisyklių, patvirtintų Lietuvos Respublikos Vyriausybės 2006 m. liepos 4 d. nutarimu Nr. 674 „Dėl Atitikties vertinimo įstaigų paskyrimo atlikti techniniuose reglamentuose nustatytas atitikties vertinimo procedūras ir notifikavimo bei notifikuotųjų įstaigų veiklos priežiūros taisyklių patvirtinimo“, 10 ir 12 punktus, Lietuvos Respublikos Vyriausybės 1999 m. gruodžio 27 d. nutarimo Nr. 1482 „Dėl institucijų, įgaliotų tvirtinti privalomuosius produktų saugos reikalavimus ir nustatyti jų atitikties vertinimo tvarką, paskyrimo“ 1.5 papunktį, vykdydama Slėginės įrangos techninio reglamento, patvirtinto Lietuvos Respublikos ūkio ministro 2000 m. spalio 6 d. įsakymu Nr. 349 „Dėl Slėginės įrangos techninio reglamento patvirtinimo“, 134 punktą ir atsižvelgdama į Nacionalinio akreditacijos biuro 2021 m. rugsėjo 17 d. išduotą UAB „Inspekta“ akreditavimo pažymėjimą Nr. LA.192-05, 2022 m. balandžio 24 d. išduotą UAB „Inspekta“ akreditavimo pažymėjimą Nr. LA.192-06 ir 2022 m. spalio 21 d. išduotą UAB „Inspekta“ akreditavimo pažymėjimą Nr. LA.192-03:

1.	Skiriu UAB „Inspekta“ (juridinio asmens kodas 300563610), kuriai Europos Komisijos suteiktas identifikavimo numeris NB 2913, atlikti Slėginės įrangos techninio reglamento, patvirtinto Lietuvos Respublikos ūkio ministro 2000 m. spalio 6 d. įsakymu Nr. 349 „Dėl Slėginės įrangos techninio reglamento patvirtinimo“, 1 priedo 41 punkte ir 3 priedo 2, 9 ir 10 skyriuose nustatytas atitikties įvertinimo procedūras:

1.1.	slėginių įrenginių neišardomai sujungiamų detalių jungimo procedūras atliekančių specialistų kvalifikacijos tvirtinimą;

1.2.	neišardomųjų sujungimų procedūrų tvirtinimą;

1.3.	A2 modulio gamybos vidaus kontrolę ir prižiūrimą slėginės įrangos tikrinimą atsitiktiniais intervalais;

1.4.	F modulio slėginės įrangos patikra pagrįstos atitikties tipui nustatymą;

1.5.	G modulio slėginės įrangos vieneto patikra pagrįstos atitikties nustatymą.

2.	Pripažįstu netekusiu galios Lietuvos Respublikos ekonomikos ir inovacijų ministro 2022 m. gegužės 31 d. įsakymą Nr. 4-783 „Dėl UAB „Inspekta“ paskyrimo atlikti Slėginės įrangos techniniame reglamente nustatytas atitikties vertinimo procedūras“.

3.	Šis įsakymas gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka per vieną mėnesį nuo šio įsakymo gavimo dienos – Lietuvos administracinių ginčų komisijai, adresas: Vilniaus g. 27, 01402 Vilnius, ar Lietuvos Respublikos administracinių bylų teisenos įstatymo nustatyta tvarka per vieną mėnesį nuo šio įsakymo gavimo dienos – Vilniaus apygardos administraciniam teismui, adresas: Žygimantų g. 2, 01102 Vilnius.

Ekonomikos ir inovacijų ministrė	Aušrinė Armonaitė